**REPUBLIKA HRVATSKA**

**DUBROVAČKO-NERETVANSKA ŽUPANIJA**

**OPĆINA TRPANJ**

**OPĆINSKO VIJEĆE**

*Klasa:023-01/18-02/04*

*Urbroj: 2117/07-01/18-01-07*

 **Z A P I S N I K**

 **sa 07. (sedme) sjednice Općinskog vijeća**

 **O P Ć I N E T R P A N J**

**Mjesto održavanja***: Sportska dvorana OŠ Trpanj*

**Datum održavanja**: *02. ožujka 2018. g.*

**Vrijeme održavanja**: od 15,00 h do 18,00 h

Predsjednik Općinskog Vijeća Josip Nesanović (u daljnjem tekstu : predsjednik) pozdravlja i utvrđuje da su sjednici Općinskog Vijeća ( u daljnjem tekstu : Vijeće)

**NAZOČNI VIJEĆNICI**: Josip Nesanović, Jakov Milinović, Nenad Tomić, Antonija Mirko, Dijana Grlica, Joško Mačela,Tonči Jelaš, Davor Jurišić

**IZOČNI**: Jakov Begović

**OSTALI NAZOČNI**: Jakša Franković – načelnik Općine Trpanj, Nada Ivanković, pročelnica JUO, Renata Ivandić, dir. Komunalno Trpanj d.o.o., Ante Miloslavić, dir. Izvor orah d.o.o. i nekolicina građana.

Predsjednik Vijeća predlaže

***D N E V N I R E D***

 ***1. Aktualni sat***

 ***2.Usvajanje zapisnika sa 06. sjednice OV***

 ***3.Usvajanje statutarne Odluke o izmjenama i dopunama Statuta Općine***

 ***Trpanj***

 ***4.Donošnje Odluke o načinu pružanja javne usluge prikupljanja miješanog***

 ***komunalnog otpada i biorazgradivog komunalnog otpada na području***

 ***Općine Trpanj***

 ***5.Donošenje Programa održavanja komunalne infrastrukture za 2018. god.***

 ***6.Donošenje Programa građenja objekata i uređaja komunalne***

 ***infrastrukture u Općini Trpanj za 2018. g.***

 ***7.Donošenje Programa javnih potreba u kulturi Općine Trpanj za 2018. g.***

 ***8.Donošenje programa javnih potreba u sportu Općine Trpanj za 2018. god.***

***A1.) Aktualni sat***

NačelnikJakša Franković, upoznaje nazočne s tijekom radova radne grupe koju vodi vijećnica Antonija Mirko ističući kako se sad uglavnom rade poslovi čišćenja od velikih stabala.

Nadalje, upoznaje kako se Općina prijavila na natječaje za uređenje ulice Put vila ( od Izvršnog vijeća – Belečica), te projekt uređenja nerazvrstanih cesta, izgradnja potpornog zida u ulici Marina Držića.

Od ostalih programa,aplicirano je na natječaj za nastavak radova kanalizacijskog sustava Trpanj ( izrada svih atesta). Aplicirano je i na natječaj za uređenje vanjskog fitnes parka. Zahvaljuje se svim vanjskim suradnicima koji su pomogli u realizaciji ovog projekta.

Antonija Mirko pita da li se priprema plan uređenja Luke ( plaža) . Načelnik odgovara ako je prvo potrebno izraditi geodetsku podlogu ( na čemu se radi), te nakon toga ide izrada kvalitetnog projeta sukladno smjernicama Ministartva turizma.

Načelnik upoznaje kako se radi na uređenju prostorije u Domu kulture u Gornoj Vrućici. Prostorija će služiti za rad udrugama, a i za potrebe provedbe izbora i sl.

Načelnik upoznaje kako se priprema dokumentacija za legalizaciju Doma kulture u Gornjoj Vrućici, kotlovnice iz zgrade škole, sanitarnog objekta i terase Dječjeg vrtića u Trpnju.

Upoznaje kako neslužbeno doznaje da na žalost zgrada Dingač-a nije uvrštena u program, te neće biti odobrena sredstva za ovu namjenu.

Nadalje, upoznaje kako se u OŠ Trpanj pokazala potreba za angažman logopeda u čemu se i uspjelo, te dolazi logoped iz Metkovića iz udruge „Prijatelj“. Taj jedan uredovni dan logopeda u Trpnju nije dovoljan i potrebno je da se logoped angažira dva puta tjedno za što će se zalagati da se preko županije taj pokušati realizirata na razini poluotoka Pelješca.

Nenad Tomić pita da li se popravila situacija oko naplate potraživanja.

Predsjednik Josip Nesanović upoznaje kako se nakon objavljenog poziva situacija bila na kratko popravila, ali opet se vratilo na uobičajeno stanje. Što se tiče javne objave dužnika dobili smo informacije kako se to ipak ne smije učiniti. U poduzeću Komunalno d.o.o se poprilično isčistila situacija koliko - toliko, ali ostalo na žalost još ne.

Upoznaje kako se obujam posla stalno povećava. Za poboljšati naplatu potrebno je i odraditi dosta posla oko toga, a trenutno ovakav broj djelatnika, samo dvoje, u općinskoj upravi nije to u mogućnosti, zbog velikog obima posla. Potrebno je što prije uposliti komunalnog redara i pravnika.

Predsjednik nadalje ističe svoje nezadovoljstvo radom vijećnika i njihovim angažmanom u radu općine i Općinskog vijeća.

Predlaže da se sačini izjava koju će vijećnici potpisati, a tom izjavom bi odobrili javno objavljivanje njihovog duga prema Općini, Komunalnom poduzeću i Izvoru Orah.

Vijećnik Davor Jurišić apelira kako se cijelo vrijeme razgovara preopširno. Smatra kako se potrebno konkretnije dogovarati, iznositi konkretne ideje i onda na njima raditi.

Nada Ivanković ističe svoje zadovoljstvo ovakvim raspravama, te zahvaljuje predsjedniku vijeća koji je na ovaj način „ušao“ i dao truda da realno sagleda i spozna svu problematiku rada u JUO. Ovakav pristup daje vjetar u leđa jer nije lako u roku odraditi ovoliki obim poslova na kvalitetan način. Upoznaje kao je u prethodnih 20 godina jako puno pokušano u svezi rješavanja problematike trpanjske zajednice. To je jedna iznimno suvisla ideja, ali nedostaje zajedništva za rješavanje ovog „problema“ koji je u mnogome smutnja u rješavanju nekih kapitalnih investicija u Općini (npr.komunalno odlagalište, određene, u naravi javne površine a de iure privatno vlasništvo i sl.).Sve to dovodi do određenog nereda i nekontroliranih uzurpacija u prostoru koji apsolutno nikome ne odgovaraju, jer stvaraju osjećaj pravne nesigurnosti, što je temelje za strah za ulaganja i sl. Dalje upoznaje kako se tijekom proteklih godina događali razni dogovori, ali kako se nikada ova problematika cijelog Trpnja nije dovela do kraja. Zašto? Jer nema zajedničke volje prije svega suvlasnika trpanjske zajednice, jer je ovdje najbitnije znati da se radi o privatnom su/vlasništvu što se apsolutno mora poštovati. Načina, formalno-pravnih za rješavanje ove problematike ima, samo pod uvjetom da za to postoji i volja.

Predsjednik iznosi svoj prijedlog načina rješavanja trpanjske zajednice, te predlaže da Općina tuži trpanjsku zajednicu u predjelu “Miloševica“, te se na taj način uknjiži.

Pročelnica Nada Ivanković dodaje kako je problematika trpanjske zajednice složena i da bi se o ovoj problematici trebalo raspravljati na način da se pripremi za neku od narednih sjednica Vijeća kao posebna točka, jer bi se tako vijećnici mogli pripremiti za raspravu po istoj. Ističe problem legitimiteta Općine ukolko bi se istu rješavalo na način kako predsjednik predlaže, o čemu se svakako treba pripremiti, te se rješavanje ovog problema u sadašnjem kontekstu ne može generalizirati, no rješavati pojedinačno..

Vijećnik Davor Jurišić predlaže da se do tada napravi izmjena prostornog plana, te se te parcele izuzmu iz građevnog područja, jer je taj predio ucrtan kao građevinsko područje a na njemu se ne može graditi.

Pročelnica odgovara kako je postupak izmjena PP zakonom određen i ukoliko bi se i prihvatio prijedlog vijećnika Jurišića, ne bi se mogao postupak okončati do naredne sjednice Vijeća.

Pročelnica dodaje kako bi osnovna stvar i zadatak ovog Vijeća, te svih nas skupa trebalo biti kako zadržati život u Trpnju, pa u tom smislu smatra da je upravo izgradnja hotela – liječilišta u Blacama projekt na kojem se treba raditi jer bi na taj način kroz ovaj projekt bilo osigurano niz zaposlenja, dolazak gostiju itd. što bi bar donekle zaustavilo odlazak mladih iz Trpnja.

Nenad Tomić podržava prijedlog i smatra kako je najvažnije započeti razmatranje razvoja zdravstvenog ( lječilišnog) turizma na predjelu Blace .

Nakon iscrpnog razgovora vijećnici su donijeli slijedeći

**ZAKLJUČAK:**

Formira se radna skupina koja će se baviti razvojem zdravstvenog turizma i ostvarenja projekta “Lječilište Blace” u sastavu: Jakša Franković, općinski načelnik, predsjednik općinskog vijeća Josip Nesanović i vijećnik dr. Davor Jurišić.

Nada Ivanković upoznaje kako je vijećnik Davor dr. Jurišić dostavio svoju pismenu izjavu da od danas svoj rad u Općinskom vijeću želi nastaviti kao nezavisni vijećnik Općinskog vijeća Općine Trpanj.

Tonči Jelaš pita što nam nedstaje po pitanju uređenja parking mjesta u Trpnju.

Načelnik upoznaje kako Općina Trpanj nema Odluku o prometovanju. Potrebno je konzultirati struku, te na temelju toga donijeti elaborat prometovanja i parking mjesta.

**Ad.2.) USVAJANJE ZAPISNIKA SA 6. SJEDNICE OPĆINSKOG VIJEĆA**

Antonija Mirko stavlja primjedbu na zapisnik sa 6. sjednice, te navodi kako je pod nazočnima navedena gđa. Eni Miljak koja nije prisustvovala sjednici, te dodaje kako je u tom smislu potrebno napraviti izmjenu u zapisniku.

Nakon provedenog glasovanja donesen je slijedeći

**ZAKLJUČAK:**

U zapisniku sa 6. sjednice OV Općine Trpanj potrebno je pod stavkom OSTALI NAZOČNI izbrisati nazočnost gđe Eni Miljak , dir. TZO Trpanj, jer nije nazočila sjednici.

Uz navedenu izmjenu zapisnik sa 6. sjednice OV Općine Trpanj se usvaja sa 7 glasova “ZA” i

1 glas “SUZDRŽAN”.

**Ad.3.) USVAJANJE STATUTARNE ODLUKE O IZMJENAMA I DOPUNAMA STATUTA OPĆINE TRPANJ**

Pročelnica Nada Ivanković daje uvodnu riječ, te detaljno obrazlaže prijedlog Odluke o izmjenama i dopunama Statuta, napominjući kako je uz prijedlog vijećnicima dostavljeno i obrazloženje iz kojeg je razvidno da se radi uglavnom o usklađivanju Statuta s izmjenam ai dopunama Zakona o lokalnoj i područnoj (regionalnoj) samoupravi (NN 123/17). Dalje obrazlaže pojedinačne članke predložene Odluke.

Predsjednik dodaje kako je za osnivanje mjesnog odbora potrebno puno više stanovnika u mjestima nego li ih mi imamo, zato predlaže da se ne osnivaju MO-i nego da se organizira sastanak sa mještanima , da se na tim sastancima iznesu želje mještana i mogućnosti, te se donesu odluke .

Pročelnica dodaje kako je naša zakonska obveza osnovati Mjesne odbore, premda je mišljenje i prijedlog predsjednika sasvim logično ali, na žalost ne i zakonito.

Nakon provedenog glasovanja donosi se slijedeći

**ZAKLJUČAK:**

Jednoglasno se usvaja prijedlog statutarne Odluke o izmjenama i dopunama statuta Općine Trpanj.

**Ad.4.)DONOŠENJE ODLUKE O IZMJENAMA I DOPUNAMA ODLUKE O POREZIMA OPĆINE TRPANJ**

Pročelnica Nada Ivanković detaljno obrazlaže Odluku ističući kako je uz prijedlog vijećnicima dostavljeno i obrazloženje iz kojeg su razvidni razlozi za donošenje ove i ovakve Odluke. Prvenstveno se radi o nužnosti usklađenja Odluke s Zakonom o izmjenama i dopunama Zakona o lokalnim porezima (NN 107/17), kojim je ukinut porez na nekretnine, a uz to se radi o nekim prijedlozima koji su se tijekom proteklog vremena i provođenja Odluke o porezima u praksu, kao nedostatni i nedovoljno definirani. Obrazlaže pojedinačno prijedlog svakog članka, uz obrazloženje prijedloga. Upoznaje vijećnike s problemima na koje nailazi u radu u postupcima utvrđenja poreza na kuću za odmor, kojeg pojedinci na sve načine pokušavaju izbjeći. Pri tome naglašava problem neriješenog imovinsko-pravnog stanja u Trpnju koji je često problem pri dokazivanju obveznik poreza. Zakonom je određeno da je obveznik poreza na kuću za odmor vlasnik kuće, a kako je imovinsko–pravno stanje mnogih neriješeno, nemoguće je uvidom u zemljišne knjige utvrditi pravilne činjenice, jer se u z.k. kao vlasnik vodi jedna a faktički vlasnik je sasvim druga osoba. Isto ukazuje na problem npr. da se u z.k. vodi objekat koji je u naravi „košara“ a na terenu se radi o trokatnici i sl. Dakle ne sihroniziranost de iure i de facto stanja u mnogome otežava postupak utvrđenja obveznika poreza pa je tu nužno izvoditi druge dokaze kojima se te činjenice mogu utvrđivati i dokazati, kao što je npr.dokaz saslušanja i izjave svjedoka.

Nakon izlaganja pročelnice vijećnica Mirko je kazala da je nedopustivo da i sami vijećnici ne pomažu svojim saznanjima u smislu svjedočenja o pojedinima koji tvrde da žive u Trpnju a znamo svi da to nije istina. U tom smislu pridružuje se pozivu pročelnice da se, di god vijećnici imaju saznanja i posvjedoče o istima u cilju pravilnog i potpunog utvrđenja činjeničnog stanja u čemu je podržava i Predsjednik i Načelnik.

Nakon provedenog glasovanja donesen je slijedeći

**ZAKLJUČAK**

Jednoglasno se donosi Odluka o izmjenama i dopunama odluke o porezima Općine Trpanj.

**Ad.5.) DONOŠENJE ODLUKE O NAČINU PRUŽANJA JAVNE USLUGE PRIKUPLJANJA MIJEŠANOG KOMUNALNOG OTPADA I BIORAZGRADIVOG KOMUNALNOG OTPADA NA PODRUČJU OPĆINE TRPANJ**

Pročelnica Nada Ivanković upoznaje nazočne s Odlukom ističući kako je ovo iznimno važna i zanimljiva Odluka za našu budućnost. U uvodnom izlaganju upoznaje nazočne sa zakonodavnom regulativom u ovoj problematici, sukladno kojoj je utvrđen i prijedlog predmetne Odluke. Nadalje upoznaje nazočne s pojedinačnim odredbama Odluke, o čemu se nastavila rasprava.

Predsjednik upoznaje kako će se u dogledno vrijeme kompletno modernizirati sustav odvoza smeća i način naplate. Nakon prihvaćanja ove Odluke, u roku mjesec dana će se donijeti cijenik. Na slijedećoj sjednici donosi se Plan gospodarenja otpadom, te se kontaktira se Fond .

Nakon rasprave provedeno je glasovanje i donesen slijedeći

**ZAKLJUČAK**

Jednoglasno se donosi Odluka o načinu pružanja javne usluge prikupljanja miješanog komunalnog otpada i biorazgradivog komunalnog otpada na području Općine Trpanj.

**Ad.6.) DONOŠENJE PROGRAMA ODRŽAVANJA KOMUNALNE INFRASTRUKTURE ZA 2018. g.**

Načelnik Jakša Franković daje uvodnu riječ ističući kako je ovaj Program potrebno donijeti do konca ožujka, te upoznaje nazočne s pojedinačnim odredbam Programa.

Dijana Grlica postavlja pitanje vezano za račune koji se ispostavljaju za korištenje hladnjače na groblju. Apelira na to kako sustav održavanja groblja ne funkcionira, te smatra da je za 24 h korištenja hladnjače 200,00 kuna zaista previše .

Načelnik odgovara kako je komunalno poduzeće ovlaštena za održavanje groblja. Poslove oko pokapanja oni ne rade, niti to smiju raditi. To bi trebali raditi koncesionari, odnosno pogrebna poduzeća. Struju na groblju plaća Općina. Netko škrinju koristi jedan dan, a netko 7-10 dana ako se čeka iz nekog razloga, treba uzeti u obzir i to da smo turističko mjesto, puno je nepredviđenih situacija. Napominje da će se i ovaj problem u dogledno vrijeme riješiti.

Nakon provedenog glasovanja donesen je slijedeći

**ZAKLJUČAK**

Jednoglasno se donosi Program održavanja komunalne infrastrukture za 2018. god.

**Ad.7.)DONOŠENJE PROGRAMA GRAĐENJA OBJEKATA I UREĐAJA KOMUNALNE INFRASTRUKTURE U OPĆINI TRPANJ ZA 2018. GOD.**

Načelnik Jakša Franković u uvodnom izlaganju kako je ova odluka jedna vrsta popisa naših želja koje to građevine i objekte bi htjeli urediti ili sanirati. Program se donosi temeljem usvojeninog Proračuna jer projekcija proračuna gradi financijsku stranu ove Odluke. Upravo oni projekti koje smo dogovorili da ćemo raditi u ovoj godini i za koje smo sredstva predvisjeli Proračunom su predmet ovog Programa, te analitički upoznaje koja su to.

Nakon provedenog glasovanja donesen je slijedeći

**ZAKLJUČAK:**

Jednoglasno se donosi program građenja objekata i uređaja komunalne infrastrukture u Općini Trpanj za 2018. god.

**Ad.8.)DONOŠENJE PROGRAMA JAVNIH POTREBA U KULTURI OPĆINE TRPANJ ZA 2018.GOD.**

Načelnik i predsjednik vijeća ukratko obrazlažu Odluku ističući kako će se nakon donošenja ove Odluke donijeti Pravilnik o financiranju udruga s područja Općine .

Nakon kraće diskusije provedeno je glasovanje i donesen slijedeći

**ZAKLJUČAK**

Jednoglasno se donosi Program javnih potreba u kulturi Općine Trpanj za 2018. god.

**Ad.9.)DONOŠENJE PROGRAMA JAVNIH POTREBA U SPORTU OPĆINE TRPANJ ZA 2018. GOD.**

Načelnik i predsjednik vijeća ukratko obrazlaže pojedinačne odredbe Programa, pa nakon kraće diskusije i provedenog glasovanja donesen je slijedeći

**ZAKLJUČAK**

Jednoglasno se donosi program javnih potreba u sportu Općine Trpanj za 2018. god.

Sjednica je završila u 17.45 h.

Zapisnik sastavila Predsjednik Općinskog vijeća

Ivana Jelaš v.r. Josip Nesanović v.r.